בלארוספילם

בלארוספילם (בבלארוסית: Беларусьфільм) הוא אולפן הקולנוע הלאומי הראשי של בלארוס וחברת הקולנוע הגדולה במדינה. מנכ"ל: ולדימיר קראצ'בסקי. היסטוריה הקולנוע בבלארוס החל בשנת 1924, כאשר אורגן המינהל הממלכתי לקולנוע וצילום (בלגוסקינו). בשנת 1928 נוצר בלנינגרד אולפן קולנוע בשם "בלארוס הסובייטית" שעבר למינסק בשנת 1939. הפקת הסרטים נקטעה על ידי מלחמת העולם השנייה וחזרה מחדש בשנת 1946, כאשר האולפן קיבל את שמו הנוכחי "בלארוספילם".. בתקופת ברית המועצות זכה האולפן לכינוי פרטיזנפילם, בגלל התפוקה הגדולה של הסרטים המציגים את מאבק הפרטיזנים הסובייטים נגד הכיבוש הנאצי. אולם האולפן נודע גם בסרטי הילדים שלו. האולפן הפיק עד היום 131 סרטי אנימציה. הפרויקט הראשון שלו היה בשיתוף עם Soyuzmultfilm בשנת 1963; סרט עלילתי סטופ-מושן בשם "שימו לב! הקוסם נמצא בעיר!". הפקת סרטי אנימציה עקבית, עם זאת, לא החלה עד 1972. עיקר התפוקה הייתה ברוסית ולא בבלארוסית. בין הבמאים המוקדמים בעידן הסובייטי שפיקחו על סרטי האולפן הם: אלכסנדר פיינץ, אולג פרליך, ולדימיר גרדין, ולדימיר קורש-סבלין, גריגורי רושל, בוריס שפיס, יורי טריך ומיכאיל ורנר. בשנת 1997 נשיא בלארוס אלכסנדר לוקשנקו חתם על צו להפיכת האולפנים לאולפני בעלי חשיבות לאומית ושמם הרשמי הם אולפני הקולנוע הלאומיים "בלארוספילם". בלארוספילם הוא גם מארגן משותף של פסטיבל הסרטים Listapad שנערך במינסק, בלארוס בנובמבר. מאז 2018 האולפנים גם מעניקים חסות לפרס הקולנוע הלאומי של בלארוס שנוצר באותה שנה ביוזמת משרד התרבות של בלארוס. בשנת 2019 צולם חלק גדול מהסרט "החוליה" בבלארוספילם. זהו הסרט הראשון של בוליווד שצולם בבלארוס. באותה שנה האולפנים הפיקו את סרט הפנטזיה הראשון בתולדות בלארוס מאז 1980: "הרפתקאות פרנטיש וירוויץ'". במהלך ההפגנות בבלארוס (2020), פעילות האולפנים הוקפאה ואתר האינטרנט הרשמי נפל. סרטים נבחרים ברית המועצות בלארוס ראו גם מוספילם לנפילם סויוזמולטפילם הקולנוע הסובייטי קישורים חיצוניים אתר האינטרנט הרשמי של בלארוספילם בלארוספילם, ברשת החברתית פייסבוק בלארוספילם, ביישום טלגרם בלארוספילם, ברשת החברתית VK בלארוספילם, סרטונים בערוץ היוטיוב "בלארוספילם", במסד הנתונים הקולנועיים IMDb (באנגלית) המוזיאון לתולדות הקולנוע בבלארוס הערות שוליים 53°55′39″N 27°37′47″E